kardosdrur/scandi-wiki huggingface dataset:
Rasmus Kragh

Rasmus Kiilerich Kragh (født 3. april 1989 i Skive) er en dansk bjergbestiger, bjergløber og orienteringsløber der er født og opvokset i Skive.  

Kragh var i nogle år en stærk orienteringsløber for Skive Atletik- og Motionsklub. Han var juniordanmarksmester og i tre år med på juniorlandsholdet i orienteringsløb. Har var som ung også med i den nationale elitegruppe i langdistanceløb. 
Efter studentereksamen fra Skive Gymnasium og HF var han tre år i Forsvaret som sergent. 2013 rejste han til Lofoten i det nordlige Norge for at gå på Lofoten folkehøgskole med fokus på friluftsliv, skiløb, klatring og bjergbestigning. Han blev i Norge i to år. 

Kragh lykkedes 23. maj 2019 som den første dansker nogensinde at nå toppen af verdens højeste bjerg, Mount Everest, uden brug af kunstig ilt. Han havde to gange tidligere forsøgt at bestige bjerget, men måtte dog begge gange opgive 250 højdemeter fra toppen blandt andet på grund af dårlige vejrforhold.
Kragh besteg Mount Everests 8848 meter fra bjergets sydside og i alt stod han på toppen af bjerget i ti minutter.
Fra 1995 og frem til 2019 har 18 andre danskere besteget Mount Everest, alle med hjælp fra medbragt ilt. Kragh var nummer 212, der har besteget bjerget uden medbragt ilt og i alt har flere end 9000 besteget bjerget.

Kragh har også besteget Lobuche East 6119 meter i 2015, Khan Tengri  i Kirgistan 6995 meter i 2015, Cho Oyu i Himalaya i Tibet 8201 meter i 2016 og Mount Elbrus i Rusland 5641 meter 2019.

Referencer og noter

Eksterne links 
 Rasmus Kiilerich Kragh's profil
 Athlete profile: Rasmus Kiilerich Kragh

Bjergbestigere fra Danmark
Orienteringsløbere fra Danmark
Personer fra Skive
Foredragsholdere fra Danmark
Atleter fra Skive AM
Langdistanceløbere fra Danmark
Studenter fra Skive Gymnasium og HF
Klatrere, der har besteget Mount Everest
Jyderupstien

[
{
  "type": "ExternalData",
  "service": "geoline",
  "ids": "Q65096225",
  "properties": {
    "title": "Jyderupstien",
    "stroke": "#08476d",
    "stroke-width": 3
  }
}
]

Jyderupstien er en 52 km lang vandre- og cykelsti, som forbinder Jyderupområdet og Tystrup Bavelses-området på Vestsjælland. Ruten, der strækker sig fra Svinninge Vejle i nord over Åmosen og Åmose Å til Kongskilde ved Tystrup Bavelses søerne i syd, følger primært mindre mark-, skov-, og kommuneveje. En stor del af disse veje og stier er med grusbelægning, hvorfor ruten ikke velegnet til cykler med meget smalle dæk. Ruten er markeret med skilte og retningspæle.

Der ligger adskillige natur- og kulturseværdigheder langs Jyderupstien. Ruten passerer for eksempel forbi Skarresø ved Jyderup, som er kendt for sit rige fugleliv og er en del af Naturpark Åmosen. Nord for Ruds Vedby kan man på en afstikker fra ruten se en af Vestsjællands få middelalderborge, Vedbygård. Øst herfor og ganske tæt ved Jyderupstien kan man holde pause ved en lille naturperle i form af Kulebjerg Overdrev, som trods sit parkagtige præg har en artsrig flora. Ved slutningen af ruten (eller starten) ligger Kongskilde Naturcenter, der er indrettet i den tidligere vandmølle ved Tystrup Sø.

Jyderupstien har en del sammenfald med National cykelrute 7, der mod nord fortsætter til Sjællands Odde og mod syd til Rødby.

Referencer

Læs mere 
 Vestsjællands Amts folder
 Kort over Jyderupstien på Waymarked Trails

Vandreruter i Danmark
Stier i Danmark
Kami Rita Sherpa

Kami Rita Sherpa (født 1969 eller 1970), er bjergguide fra sherpa-folket i Nepal og den person, som har været på toppen af Mount Everest (8.848 meter) flest gange. I 2018 nåede han toppen for 22. gang og er siden nået op på 24 gange.
Kami Rita Sherpa arbejder for expeditionsfirmaet Seven Summit Treks.

Referencer 

Bjergbestigere fra Nepal
Klatrere, der har besteget Mount Everest
Stina Glavind

Stina Glavind Dalgaard Pedersen (født 6. december 1974) er en dansk erhvervsleder, der siden 2018 har været koncerndirektør i Coop Danmark, og som tillige har udmærket sig som bjergbestiger.

Stina Glavind er opvokset på Bornholm og er siden uddannet på Copenhagen Business School, hvorfra hun blev cand.merc. i 2001.

Gennem lidt over 10 år var Stina Glavind salgsudviklingschef i Carlsberg, men i 2011 kom hun til Coop, hvor hun blev kategorigruppechef med ansvar for indkøb af mejeri og brød. I januar 2015 blev hun udnævnt til kommerciel direktør i Kvickly, for pr. 1. januar 2016 at overtage posten som kædedirektør (administrerende direktør) for Fakta A/S. I sin tid som kædedirektør for Fakta, stod hun bl.a. bag beslutningen om at lukke 47 af kædens mest underskudsgivende butikker.

I 2018 blev Stina Glavind udnævnt som ny koncerndirektør i Coop Danmark og udgør dermed sammen med de fire øvrige koncerdirektører ledelsen af koncernen. I januar 2022 blev Stina Glavind udnævnt til ny adm. direktør i FDM.

Ved siden af karrieren i erhvervslivet har Stina Glavind dyrket bjergbestigning. Hun var fjerde dansker og første danske kvinde der gennemførte Bass- og Messnerlistens syv toppe (Seven Summits); Aconcagua, Puncak Jaya, Denali (Mount McKinley), Elbrus, Mount Everest, Kilimanjaro, Mount Kosciuszko og Mount Vinson. Bjergtinderne repræsenterer de syv højeste bjerge på jordens syv kontinenter, som hun fuldendte i 2011 efter at have brugt fem år og 8 dage derpå. Efter Lene Gammelgaard var hun den anden danske kvinde på Mount Everest i 2010.

Stina Glavind har endvidere taget helikoptercertifikat.

I foråret 2018, i en alder af 43 år, blev Stina Glavind mor til en datter.

Referencer

Eksterne henvisninger 
 Stina Glavind Dalgaard Pedersen's profil

Direktører fra Danmark
Coop Danmark
Bjergbestigere fra Danmark
Personer fra Bornholm
Kvindelige ledere i Danmark
Personer i Kraks Blå Bog
Kommunikation

Kommunikation (latin: communicatio meddelelse) er en handling, hvor man formidler betydninger fra et subjekt eller gruppe til en anden ved brug af gensidigt forstået tegn, symboler og semiotiske regler.

De grundlæggende elementer i kommunikation er: en afsender, et budskab, en kanal eller et medium og en modtager.

Envejskommunikation
Envejskommunikation er et ord fra kommunikationsteorien. Envejskommunikation betyder at kommunikationen kun kan gå én vej og der ikke er mulighed for at besvare (inden for et kortere tidsrum). Eksempler på envejskommunikation er:

 TV
 Bøger
 Radio
 Foredrag
 Befaling
 Avis
I sociale sammenhænge forekommer der ofte eksempler på skjult envejskommunikation. Det opstår, når samtalen i sin form foregår mellem jævnbyrdige parter, der tilsyneladende har lige meget magt over forløbet, mens den ene parts lave sociale status i realiteten hæmmer fuldstændige og sandfærdige svar. I transaktionsanalyse afdækker man virkningerne af skæv kommunikation mellem ulige parter:
 Forælder-barn samtale
 Lærer-elev samtale
 Arbejdsgiver-ansat samtale
 Læge-patient samtale
 Pariser-bretoner samtale

Referencer

Eksterne henvisninger
Ulrika Olsson

Ulrika Olsson (født 4. december 1990) er en svensk håndboldspiller, som spiller i Skuru IK.

Referencer 

Håndboldspillere fra Sverige
Håndboldspillere fra Vipers Kristiansand
Emma Rask

Emma Rask (født 17. januar 1996) er en svensk håndboldspiller, som spiller i H 65 Höör.

Referencer 

Håndboldspillere fra Sverige
Johan Georg af Brandenburg

Johan Georg af Brandenburg () ( – 8. januar 1598) var kurfyrste af Brandenburg fra 1571 til 1598. Han var søn af kurfyrst Joachim 2. Hector af Brandenburg og tilhørte Huset Hohenzollern.

Eksterne henvisninger 

Huset Hohenzollern
Kurfyrster af Brandenburg
Personer fra Berlin
Nordfolda

Nordfolda er en fjordarm af Folda i Nordland fylke i Norge. Den største del af fjorden ligger i Steigen, mens den inderste del ligger i Sørfold kommune. Fjorden går i nordøstlig retning fra indløbet ved Hjartøya til Stavnes hvor den fortsætter i sydøstlig retning og skifter navn til Mørsvikfjorden. Samlet er længden 46 kilometer ind til fjordbunden ved Mørsvikbotn.

Der går tre fjordarme fra Nordfolda: Balkjosen i nordlig retning, Brattfjorden i østlig og Vinkfjorden i sydøstlig retning. Mulfjorden er navnet på sundet som går mellem sydsiden af Hjartøya og fastlandet. 

Fylkesvejene 631  og 632 går langs nordvestsiden af fjorden mellem indløbet og ind til Balkjosen. På nordsiden af fjorden er der spredt bebyggelse langs hele fjorden. Den yderste og vestlige del af nordsiden af fjorden kaldes Foldstranda og her gårdene Laukvika, Flekkos, Stamsvika, Håsand, Seglstein, Valle, Breivika, Sandset og Åbornes. Videre ind langs fjorden ligger kirkestedet Nordfold og gårdene Lakså og Alvnes. I nordøst mellem indløbet til Balkjosen og Mørsvikfjorden ligger  gårdene Nøtnes, Bjørsvika og Hopen. På nær en enkelt er de alle uden vejforbindelse. Langs sydsiden af fjorden ligger gårdene Mulen, Slåttvika, Vinkenes, og Stavnes, som også er uden vejforbindelse. Europavej E6 går langs fjordbunden gennem Mørsvikbotn-bygderne. Tidligere blev flere af bebyggelserne langs fjorden betjent af en hurtigbådrute. Før Steigentunnelen blev åbnet var der færgeforbindelse over fjorden mellem Nordfold og Røsvik i Sørfold. Der var også i tidligere tider lokal bådrute på fjorden med blandt andet anløb ved Seglstein, Åbornes og Nordfold.

Kilder og henvisninger 

Vinkenes.no: Side om den lille bygd Vinkenes.

Fjorde i Nordland
Steigen
Sørfold
Topscorere i Danmarksturneringen i fodbold

Topscorere i Danmarksturneringen i fodbold er en liste over samtlige topscorere i Danmarksturneringen i fodbold siden 1937.

Topscorere fra 1934-1990 
Listen omhandlere samtlige topscorere fra 1934 til sidste sæson inden omdøbningen til Superligaen.

Topscorere fra 1991- 
Listen omhandlere samtlige topscorere siden Superligaen startede i 1991 og frem til nu.

Noter

Referencer 

Danmarksturneringen i fodbold
Superligaen
IIHF Verdensmesterskabet Division II 2019

IIHF Verdensmesterskabet Division II 2019 var en international ishockey turnering arrangeret af International Ice Hockey Federation .

Gruppe A-turneringen blev afholdt i Beograd, Serbien fra den 9. til den 15. april og Gruppe B-turneringen i Mexico City, Mexico fra 21. til 27. april 2019.

Serbien og Israel vandt henholdsvis gruppe A- og B-turneringen og rykkede op, mens Belgien og Nordkorea sluttede sidst og rykkede ned.

Gruppe A

Deltagere

Dommere 
4 dommere og 7 linjemænd blev udvalgt til turneringen.

Stilling

Resultater 
Alle tider er lokale ( UTC + 2 ).

Priser og statistikker

Priser 

 Bedste spillere valgt af direktoratet:
 Bedste målmand:  Vilim Rosandić
 Bedste forsvarsspiller:  Shaone Morrisonn
 Bedste angriber:  Mirko Đumić
Kilde: IIHF.com

Topscorere 
Listen viser de bedste markspillere rangeret efter point og derefter mål.

K = Kampe spillet; M = mål; A = Assists; Pts = Punkter; +/- = Plus / Minus ; PIM = straffe i minutter POS = Position Kilde: IIHF.com

Målmænd 
Kun de fem bedste målmænd, baseret på redningsprocent, der har spillet mindst 40% af deres holds minutter, er inkluderet i denne liste.

TOI = Tid på is (minutter: sekunder); SA = Skud imod; GA = Mål mod; GAA = Mål over gennemsnittet ; Sv% = Gem Procent; SO = Shutouts Kilde: IIHF.com

Gruppe B

Deltagere

Dommere 
4 dommere og 7 linjemænd blev udvalgt til turneringen.

Stilling

Resultater 
Alle tider er lokale ( UTC-5 ).

Priser og statistikker

Priser 

 Bedste spillere valgt af direktoratet:
 Bedste målmand:  Dennis Hedström
 Bedste forsvarsspiller:  Stefan Amston
 Bedste angriber:  Eliezer Sherbatov
Kilde: IIHF.com

Topscorere 
List viser de bedste markspillere rangeret efter point og derefter mål.

K= Kampe spillet; M = mål; A = Assists; Pts = Punkter; +/- = Plus / Minus ; PIM = straffe i minutter POS = Position Kilde: IIHF.com

Målmænd 
Kun de fem bedste målmænd, baseret på redningsprocent, der har spillet mindst 40% af deres holds minutter, er inkluderet i denne liste.

TOI = Tid på is (minutter: sekunder); SA = Skud imod; GA = Mål mod; GAA = Mål over gennemsnittet ; Sv% = Gem Procent; SO = Shutouts Kilde: IIHF.com

Referencer

Eksterne henvisninger 

 Gruppe A hjemmeside
 Gruppe B hjemmeside

Division II 2019
Ishockey i 2019
Pages with unreviewed translations
Arif

Arif () er et drengenavn af arabisk oprindelse, som er meget almindeligt i forskellige muslimske lande såsom Iran, Afghanistan, Bangladesh, Bosnien-Hercegovina, Indonesien, Malaysia, Pakistan og Tyrkiet og betyder "den vidende", "den erfarne". Navnet forekommer også i Aserbajdsjan og på Balkan samt som efternavn. Den kvindelige form af navnet er Arife.

Kendte personer med navnet

Som fornavn 
 Arif Abd ar-Razzaq (1921-2007), irakisk general og politiker.
 Arif Demolli (1949-2017), kosovo-albanisk forfatter og journalist.
 Arif Erdem (født 1972), tyrkisk fodboldspiller.
 Arif Güney (født 1953), tyrkisk fodboldspiller og -træner.
 Arif Erkin Güzelbeyoğlu (født 1935), tyrkisk arkitekt, musiker og skuespiller.
 Arif Kocabıyık (født 1958), tyrkisk fodboldspiller.
 Arif Kuşdoğan (født 1956), tyrkisk fodboldspiller.
 Arif Mardin (1932-2006), amerikansk musikproducer af tyrkisk herkomst.
 Arif Dschangirowitsch Melikow (født 1933), aserbajdsjansk komponist.
 Arif Mirsojew (født 1944), aserbajdsjansk komponist, organist og pianist.
 Arif Morkaya (født 1989), tyrkisk fodboldspiller.
 Arif Peçenek (1959-2013), tyrkisk fodboldspiller og -træner.
 Arif Sağ (født 1945), tyrkisk sanger og politiker.
 Arif Taifur (født 1945), kurdisk-irakisk politiker.
 Arif Ünal (født 1953), tysk politiker af tyrkisk herkomst.

Som efternavn 
 Abd ar-Rahman Arif (1916-2007), præsident af Irak 1966-68.
 Abd as-Salam Arif (1921-1966), præsident af Irak 1963-66.
 Ahmed Arif (1927-1991), tyrkisk digter af kurdisk herkomst.
 Hacı Arif Bey (1831-1885), osmanisk komponist.
 Hussain Arif (født 1968), pakistansk letatlet.
 Kader Arif (født 1959), fransk politiker.
 Mohamed Arif (født 1985), maledivisk fodboldspiller.
 Mohammed Usman Arif (1923-1995), indisk politiker.
 Ozan Arif (1949-2019), tyrkisk producer og sanger.
 Samsul Arif (født 1985), indonesisk fodboldspiller.
 Syed Mohammed Arif (født 1944), indisk badmintonspiller og -træner.
 Zainal Arif (født 1981), indonesisk fodboldspiller.

Referencer 

Drengenavne
Pyroxen

Pyroxener (i ental pyroxen og udtalt [pyro'gse’n], normalt forkortet Px) er betegnelsen for en vigtig gruppe af bjergartsdannende mineraler, som findes i mange magmatiske og metamorfe bjergarter. Pyroxener optræder i mange forskellige kemiske sammensætninger og dannes under mange forskellige geologiske forhold. Pyroxener udgør 11 % af Jordens skorpe, men optræder endnu hyppigere i den øvre del af Jordens kappe, som hovedsageligt består af olivin og pyroxen. Pyroxen og feldspat er de vigtigste mineraler i bjergarterne basalt og gabbro.

Etymologi 
Navnet pyroxen stammer fra de oldgræske ord for ild (πυρ) og fremmed (ξένος). Pyroxener fik dette navn, fordi de kan forekomme som krystaller i vulkansk glas. Man antog, der var tale om urenheder, deraf navnet "ild-fremmede". Pyroxener har dog blot så højt smeltepunkt, at de er blandt de første mineraler til at danne krystaller, når et magma afkøles på sin vej op mod jordoverfladen.

Egenskaber og forekomst 
Pyroxener har en densitet mellem 2,96 og 3,96 g/cm3 og en hårdhed mellem 5 og 6, for spodumen dog helt op til hårdhed 7. Krystaller spalter i to retninger næsten vinkelret på hinanden, nemlig 87°. Farven er meget varierende, fra farveløs over blygrøn, brunliggrøn, bronze til sort. Stregfarven er normalt lysgrøn.

Pyroxener forekommer både som massive korn og prismatiske, nåleformede krystaller. De forekommer hyppigt i kvartsfattige magmatiske bjergarter som basalt, gabbro og pyroxenit. Calciumrige klinopyroxener findes desuden i metamorf kalksten, eller skarn. I stenmeteoritter har man fundet ortopyroxener. På Mars er der fundet vulkanske bjergarter med både pyroxen og olivin.

Pyroxenernes klassifikation 

Helt generelt kan formlen for pyroxener skrives X1-p Y1+p Z2O6, hvor X, Y og Z er forskellige pladser i mineralets krystalstruktur. På pladserne kan sidde disse ioner, idet de mest almindelige er vist med fed skrift:

 X: Ca2+, Na+
 Y: Mg2+, Fe2+, Mn2+, Li+, Ni2+, Al3+, Fe3+, Ti3+, Cr3+
 Z: Si4+, Al3+

Pyroxeners krystalstruktur er opbygget af enkeltkæder af silicium-tetraedre, hvor hvert tetraeder deler et iltatom med nabo-tetraederet. Man skelner mellem klinopyroxener, der danner monokline krystaller og hvor p i formlen ovenfor varierer mellem 0 og 1, og ortopyroxener, der danner ortorombiske krystaller og hvor p altid er 1:

 Klinopyroxener (forkortes CPx):
 Aegirin, NaFe3+Si2O6
 Augit, (Ca,Na)(Mg,Fe,Al,Ti)(Si,Al)2O6
 Klinoenstatit, MgSiO3
 Diopsid, CaMgSi2O6
 Esseneit, CaFe3+[AlSiO6]
 Hedenbergit, CaFe2+Si2O6
 Jadeit, Na(Al,Fe3+)Si2O6
 Jervisit, (Na,Ca,Fe2+)(Sc,Mg,Fe2+)Si2O6
 Johannsenit, CaMn2+Si2O6
 Kanoit, Mn2+(Mg,Mn2+)Si2O6
 Kosmochlor, NaCrSi2O6
 Namansilit, NaMn3+Si2O6
 Natalyit, NaV3+Si2O6
 Omfacit, (Ca,Na)(Mg,Fe2+,Al)Si2O6
 Petedunnit, Ca(Zn,Mn2+,Mg,Fe2+)Si2O6
 Pigeonit, (Ca,Mg,Fe)(Mg,Fe)Si2O6
 Spodumen, LiAl(SiO3)2
 Orthopyroxener (forkortes OPx):
 Hypersthen, (Mg,Fe)SiO3
 Donpeacorit, (MgMn)MgSi2O6
 Enstatit, Mg2Si2O6
 Ferrosilit, Fe2Si2O6
 Nchwaningit, Mn2+2SiO3(OH)2•(H2O)

Referencer

Litteratur 
 
 

Silikatmineraler
Ranuccio 1. Farnese af Parma

Ranuccio 1. Farnese ( – 5. marts 1622) var den fjerde hertug af det lille hertugdømme Parma i Norditalien fra 1592 til 1622. Han tilhørte slægten Farnese og var søn af Alessandro Farnese i hans ægteskab med Maria af Portugal.

Se også 
Hertugdømmet Parma

Referencer

Eksterne henvisninger 

Huset Farnese
Hertuger af Parma
Italienere i 1500-tallet
Italienere i 1600-tallet
Personer fra Parma
Galvani

Galvani har flere betydninger:
 Luigi Galvani - italiensk fysiker 1737-1798.
 10184 Galvani - småplanet opkaldt efter Luigi Galvani.
 Galvani (månekrater) - opkaldt efter Luigi Galvani.

Se også
Opkaldt efter Luigi Galvani:
 Galvanisering
 Galvanisk tæring
 Galvanisk adskillelse
 Galvanisk celle
 Galvanisk forbindelse
 Galvanoplastik
 Galvanometer
BoardGameGeek

BoardGameGeek er et online forum for brætspilsentusiaster samt en database, der rummer anmeldelser, billeder og videoer i over 107.000 forskellige spil, herunder Eurogames, figurspil og kortspil.  Spildatabasen giver brugerne mulighed for at rangere spil på en skal fra 1-10 og offentliggør en rangeret liste over brætspil.  

Registrerede brugere kan lave lister over hvilke spil de ejer, samt en mulighed for at notere hvert eneste spilgang med info som deltagere, varighed og spillested. Siden indeholder desuden en køb/salgsfunktion. 

BoardGameGeek blev grundlagt i januar 2000 af Scott Alden og Derk Solko.  Siden 2006 har webstedet kåret årets bedste nye brætspil med Golden Geek Award. Vinderne vælges på basis af stemmer fra registrerede brugere.

Referencer

Eksterne henvisninger 
  

Anmeldelsesnetsteder
Brætspil
Kortspil
Spil og lege
Balkjosen

Balkjosen er en fjordarm af Nordfolda i Steigen kommune i  Nordland fylke i Norge. Den går   6 kilometer i nordlig retning fra indløbet mellem Håkjerringneset ved Lakså i vest og Ørnesodden i øst.

Fjorden ligger mellem Hatten og Sløelvtinden i vest og med Gongskardtinden og Ørneskollen i øst. Ved Skjelnesfjellet går der to forgreninger parallelt i nordlig retning, Store Balkjosen vest for fjeldet og Litle Balkjosen på østsiden. Fra bunden af Store Balkjosen er der knap  tre kilometer til Dypingspollen i Sagfjorden på nordkysten af Steigen. 

En lokal vej går fra  Fylkesvej 632  i Alvnes og fortsætter langs dele af vestsiden til gården Sagen. Ellers er området  vejløst. Der er bebyggelse på Nøtnes og i Lommeren, hvor Lommerelven der kommer fra Storvatnet, på østsiden,  løber ud.

Kilder og henvisninger 

Fjorde i Nordland
Steigen
Mørsvikfjorden

Mørsvikfjorden (lulesamisk: Murgosvuodna) er navnet på den indre del af Nordfolda, eller den del som går fra Ørnesodden i nord og Stavnes i syd i Steigen kommune og videre mod sydøst til fjordbunden i Sildhopen i Mørsvikbotn i Sørfold kommune i Nordland fylke i Norge. Kommunegrænsen går omtrent midtvejs i fjorden.

Mørsvikfjorden er omgivet af fjelde som når omkring tusind meters højde; Hopfjellet, Ånderbakkstindan og Mørsviktinden langs nordkysten og tinderne på halvøen Stábánjárgga langs sydkysten. De 2,3 kilometer af fjorden som ligger indenfor Mørsvikneset, omtales som Mørsvikbotn.

Den eneste bebyggelse af betydning er Mørsvikbotnbygderne langs Europavej E6 inderst i fjorden. Med undtagelse af en lokal vej fra Tømmerneset til Hopen ved Hopvatnet er fjorden vejløs med en spredt gårdbebyggelse langs kysten.

Kilder og henvisninger 

Fjorde i Nordland
Steigen
Sørfold
Mulfjorden

Mulfjorden er et 4 kilometer langt sund som skiller Hjartøya og Steigens fastland  i Nordland fylke i Norge. Sundet går som en forbindelse mellem Folda og Nordfolda men Nordfoldas sydlige indløb er også sundets startpunkt.
Sydøstenden af sundet, Mulneset, markererer også overgangen til Revsfjorden og Sørfolda. Gården Mulen ligger i nordøstenden. Multinden og Middagstinden på østsiden er henholdsvis 862 og 767 moh.

Kilder og henvisninger 

Fjorde i Nordland
Steigen
Lampredotto

Lampredotto (italiensk udtale: [lampreˈdɔtto]) er en klassisk florentinsk ret, lavet af den fjerde og sidste mave (kallunen) fra en ko.

Rettens navn er afledt af det italienske ord for Lampret, lampreda, fordi kallunen (drøvtykkerens fjerde mave) i form og farve kan minde om en lampret.

En sandwich med lampredotto - panino co i' lampredotto - er blevet beskrevet som en "klassisk florentinsk sandwich", og er en traditionel regional form for street food i Firenze. Lampredotto simrekoges typisk i en grøntsagsbuillon krydret med urter, og hakkes og serveres i en bolle. Det toppes ofte af med en krydret sovs eller en grøn sovs (salsa verde).

I medierne 

De to danske TV-kokke Adam og James Price besøgte Firenze i afsnit 2 i den 7. sæson af programmet Spise med Price, hvor de ved en klassisk florentinsk street food-bod smagte og berettede om den særprægede lokale egnsret.

Referencer/eksterne henvisninger 

15 fødevarer, du Skal prøve i Firenze, Italien, yourtripagent.com

Mad fra Italien
Kødretter
Sandwich
Tay (chatbot)

Tay var en kunstig intelligens chatbot som oprindeligt blev lanceret af Microsoft Corporation via Twitter den 23. marts 2016.

Tay blev efterfølgende kontroversiel, da chatbotten begyndte at poste oprivende og stødende tweets gennem dens Twitter-konto, hvilket tvang Microsoft til at lukke servicen kun 16 timer efter sin lancering.

Ifølge Microsoft var grunden at internettrolde som "angreb" servicen, da chatbotten lavede svar baseret på dens interaktioner med folk på Twitter.

Tay blev hurtigt erstattet af Zo.

Se også 
 Xiaoice - den kinesiske ækvivalent fra det samme forskningslaboratorium
 Papirclipsen fra Office-pakken

Kilder/referencer

Eksterne henvisninger 
 . Arkiveret version
 TayTweets (@TayandYou) på Twitter

Chatbots
Software fra Microsoft
Daniel Rye

Daniel Rye Ottosen (født 1989 i Give) er en dansk freelance fotograf, der i 13 måneder i 2013 og 2014 blev holdt som gidsel af Islamisk Stat. Han blev frigivet i juni 2014 efter at der var betalt en løsesum på 15 millioner kroner. Han var rejst til Syrien for at lave en fotoreportage om syriske flygtninge i Tyrkiet og det nordlige Syrien.

19. juni 2014 var den dato, han endelig blev ført over grænsen til Tyrkiet, hvor han var i sikkerhed. 

Hans oplevelser som gidsel er baggrunden for Puk Damsgårds bestseller fra 2015 "Ser du månen, Daniel" og en filmatisering af denne, der havde premiere 29. august 2019. Filmen er instrueret af Niels Arden Oplev og med Esben Smed i rollen som Daniel Rye.

Referencer

Eksterne henvisninger 
 

Fotografer fra Danmark
Carisma

Carisma har flere betydninger:
 Carisma Engineering – en tidligere britisk bilfabrikant
 Carisma (kortfilm) – en kortfilm af David Planell
 Mitsubishi Carisma – en bilmodel fra Mitsubishi Motors
 Stena Carisma – en færge benyttet af Stena Line